આપણી પ્રાચિન સંસ્કૃતિ પર તોળાઈ રહેલા આ બંને ભયના વાદળોને કારણે તેના અસ્તિત્વ પર જ સવાલ થયો છે.એ એક વિટંબણા જ છે કે આપણા પૂર્વજોએ જેને આસુરી શક્તિઓ ના આક્રમણ,વિદેશી સત્તા અને અત્યંત વિષમ પરીસ્થિતિઓમાં જીવંત રાખી અને આપણા સુધી પહોચાડી એવી આપણી સંસ્કૃતિને સ્વતંત્ર ભારતના આપણે હિન્દૂઓ લુપ્ત થવા દઈ રહ્યા છીએ. વારસામાં મળેલ કોઈપણ મૂર્ત કે અમૂર્ત ધાર્મિક અને સાંસ્કૃતિક સંપતિને નષ્ટ કરવાનો કે તેની મૂલ્યક્ષતિ કરવાનો આપણને કોઈ અધિકાર નથી.આપણી એ બંધનકારી જવાબદારી છે કે આપણને મળેલા આ વારસાને આપણે નવી પેઢી ને વધારા સાથે નહિ તો કમસેકમ આપણને મળેલી સ્થિતિમાં સોંપીએ.